# אופת'

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אופת'
מקור | שטוקהולם, שבדיה
שנות פעילות | 1990—היום
ז'אנר | דת' מטאל פרוגרסיב מטאל
חברת תקליטים | רודראנר רקורדס
חברי ההרכב | מיקאל אקרפלדט פיטר לינדגרן פר ווילברג מרטין מנדז מרטין אקסנרוט
חברים לשעבר | {{{חברים לשעבר}}}
{{{אתר}}}

אופת' (Opeth) היא להקה שבדית מצליחה המשלבת בין פרוג מטאל, דת' מטאל, ורוק מתקדם. הלהקה הוקמה בשטוקהולם שבשבדיה בשנת 1990 על ידי פיטר לינדגרן ומיקאֶל אָוקֶרְפֵלְדְט.

הלהקה נולדה מן הלהקה Eruption, אותה ייסד אָוקֶרְפֵלְדְט ביחד עם חבר ותיק, דייוויד אייסברג. בשנת 1990 התפרקה הלהקה, וממנה הוקמה אופת'. בספרו של ווילבור סמית', Sunbird, אופת (Opet) היא עיר הירח, ובמקור, מאויית ללא "H".

## [עריכה] היסטוריה

אופת' התחילה את דרכה בתור להקת דת' מטאל עם השפעות מן הבלאק מטאל. בשיר "Eternal Soul Torture", אשר צורף להוצאה המחודשת של Morningrise ישנן השפעות עמוקות של בלאק מטאל. החל מהאלבום "My Armse, Your Hearse" פנתה לכיוונים שונים, כגון פרוג-מטאל ורוק אמנותי. אלבום הבכורה, Orchid, הוא אלבום מופת בכל מובן שהוא. האלבום הגיח לאוויר העולם בשנת 1995, מפיק האלבום הוא Dan Swano. בשנת 1996 שחררה הלהקה את Morningrise, אשר המשיך את אותו קו מוזיקלי של האלבום הקודם בצורה אפלה ודכאונית יותר. שני האלבומים מכילים אלמנטים של בלאק מטאל. במסגרת סיבוב ההופעות של Morningrise הופיעה הלהקה לצד מורביד איינג'ל ו-קריידל אוף פילת', וזכתה לאהדה בקרב קהילת המטאל המחתרתית.

לאחר שהוציאה הלהקה את שני האלבומים הללו, החליטו חברות התקליטים לקחת אותה הלאה ולפרסם את הלהקה בעולם. שני מייסדי הלהקה, לינדגרן ואקרפלדט, גייסו את הבסיסט מרטין מנדז ואת המתופף מרטין לופז, לאחר שמתופף הלהקה (Anders Nordin) עבר לברזיל והבסיסט (Johan Defarfalla) עזב גם כן, והוציאו ב-1997 את אלבומם השלישי: "My Arms, Your Hearse". האלבום זכה לביקורות טובות, וקידם את מעמדה של אופת' כלהקת פרוג מטאל בעלת שורשי דת' מטאל.

עטיפת האלבום Damnation

בשנת 1999 הוציאה הלהקה אלבום שקירב אותם עוד יותר לתחום הרוק המתקדם, והוא "Still Life". לאחר מכן שיחררו אופת' אלבום שנחשב לבין הטובים ביותר שלהם עד היום אשר נקרא "Blackwater Park" - אלבום בעל שירים שעד היום נחשבים לגאוניים בתחום המטאל (Harvest, Bleak, The Drapery Falls). לאחר מכן הלהקה הודיעה על פרויקט מיוחד, תוך כדי יצירת האלבום הכבד ביותר של הלהקה היא תיצור גם אלבום הכי שקט שלא יכלול קטעי דת' מטאל. לאחר מכן הלהקה החליטה לפצל את הפרויקט לשני אלבומים שונים. הראשון שהוא הכבד ביותר "Deliverance", והאלבום השקט ביותר שלהם - "Damnation", שהיווה תפנית ללהקה: באלבום הזה לא היה אף לא שיר מטאל אחד, וכל כולו היה רוק אמנותי / רוק מתקדם. (3 האלבומים: Blackwater Park, Deliverance ו-Damnation הופקו על ידי סטיבן ווילסון) למרות שהאלבום היווה תפנית מבחינה מוזיקלית, אופת' שמרו על הסגנון המלנכולי, הדכאוני בשיריהם. לאחר העבודה עם סטיבן ווילסון באולפנים - מיקאל מייסד הלהקה התלהב מן הרעיון שבא יחד עם סטיבן ווילסון - נגינת קלידים בלהקה - וכך צורף לו פר ווילברג הקלידן שעשה עם הלהקה את סיבוב ההופעות של Deliverance ו-Damnation. בתחילת שנת 2005 הלהקה הודיעה שהיא עובדת על חומר חדש, ואז באוגוסט של שנת 2005 הוציאה הלהקה את אלבומה האחרון (לבינתיים) , "Ghost Reveries". האלבום החזיר את הלהקה לשורשי הדת' שלה, וחזרה ליצור בעיקר קטעי דת' מטאל פרוגרסיביים המשולבים עם טראקים אחדים של פרוג רוק- טהור, מה שהוכיח את Damnation כאלבום נסיוני בלבד, ולא כתפנית בסגנון.

סולן הלהקה, מיקאל, מצטט להקות כמו קאמל, יס ופינק פלויד בתור השפעותיו העיקריות, לצד להקות כמו איירון מיידן, בלאק סבאת', ודיפ פרפל. מיקאל גם חבר בפרוייקטים אחרים, ביניהם Bloodbath, להקת דת' מטאל מסורתית שהוציאה עד כה שני אלבומי אולפן, פורקיופיין טרי, להקתו של המפיק סטיבן ווילסון, שבה תרם מיקאל מספר סולואים וקטעי שירה, קטטוניה, להקת דום מטאל שבה תרם מיקאל אוקרפלדט קולות לאלבום שלם ול-EP, ולאחרונה התפרסם באתר של הלהקה כי נרקם פרוייקט מוזיקלי משותף בין מיקאל אוקרפלדט, סטיבן ווילסון, ומתופף דרים ת'יאטר, מייק פורטנוי.

הלהקה הופיעה בישראל ב-1 באפריל 2006, במועדון התאטרון שבעיר יפו.

בשנת 2006 הודיע מתופף הלהקה, מרטין לופז ,על פרישתו מהלהקה משום שסובל מבעיית דם הגורמת לו להתקפי חרדה. המתופף החדש של הלהקה הינו מרטין אקסנרוט - מתופף להקת Bloodbath לשעבר.

## [עריכה] חברי הלהקה

הלוגו של אופת'

- מיקאל אוקרפלדט - שירה, גיטרה
- פיטר לינדגרן - גיטרה
- פר ווילברג - קלידים, קולות רקע
- מרטין מנדז - באס
- מרטין אקסנרוט - תופים

## [עריכה] דיסקוגרפיה

עטיפת האלבום Orchid

- Orchid (1995)
- Morningrise (1996)
- My arms, your Hearse (1998)
- Still Life (1999)
- Blackwater Park (2001)
- Deliverance (2002)
- Damnation (2003)
- Lamentations [DVD] (2004)
- Ghost Reveries (2005)

## [עריכה] קישורים חיצוניים

- האתר הרשמי של הלהקה.
- סיקור ההופעה בארץ באתר ynet.

מקור: http://he.wikipedia.org../../../%D7%90/%D7%95/%D7%A4/%D7%90%D7%95%D7%A4%D7%AA%27.html

קטגוריות: להקות מטאל | להקות שבדיות | פרוגרסיב מטאל | דת' מטאל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Español
- Suomi
- Français
- Bahasa Indonesia
- Italiano
- Nederlands
- Norsk (bokmål)
- Polski
- Português
- Русский
- Svenska
- Türkçe